Besoek aan Kameroen | Lande en volke
LEES IN Afrikaans Albanees Amharies Arabies Armeens Azerbeidjans Azerbeidjans (Cyrillies) Bislama Bulgaars Cebuano Chichewa Deens Duits Efik Engels Esties Ewe Fidjiaans Fins Frans Georgies Grieks Hiligaynon Hongaars Ibo Iloko Indonesies Italiaans Japannees Joroeba Kantonnese Chinees (Tradisioneel) Kantonnese Chinees (Vereenvoudig) Kinyarwanda Kirgisies Koreaans Kroaties Letties Lingala Litaus Malgassies Maltees Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Noors Oekraïens Oromo Pandjabi Pangasinaans Pools Portugees (Brasilië) Roemeens Russies Sepedi Serwies (Cyrillies) Serwies (Romeins) Shona Silozi Slowaaks Sloweens Spaans Suid-Sotho (Lesotho) Swahili Sweeds Tagalog Tahitiaans Thai Tigrinya Tsjeggies Tsonga Tswana Turks Twi Viëtnamees Xhosa Yslands Zulu
'n Besoek aan Kameroen
DIE Baka—ook bekend as Pigmeë—was waarskynlik die eerste inwoners van Kameroen. Toe, in die 1500's, het die Portugese daar aangekom. 'n Paar honderd jaar daarna het die Foelani—'n Islamitiese volk—Noord-Kameroen verower. Vandag is 40 persent van Kameroen se inwoners verklaarde Christene, 20 persent is Moslem en die oorblywende 40 persent beoefen tradisionele Afrikagodsdienste.
Jehovah se Getuies het Bybellektuur beskikbaar gestel in Bassa, 'n taal wat in Kameroen gepraat word
Die mense wat in die landelike gebiede van Kameroen woon, is besonder gasvry. Besoekers word gegroet en in die huis verwelkom, waar daar vir hulle water en kos voorgesit word. Dit word as 'n belediging beskou om die huisbewoner se gasvryheid van die hand te wys, maar as 'n kompliment om dit te aanvaar.
Gesprekke word begin deur die lede van die huisgesin te groet en na hulle welsyn te verneem. Dit is selfs gebruiklik om te vra hoe dit met die diere gaan! "Wanneer 'n gas vertrek, is dit nie genoeg om 'Totsiens' te sê nie", sê Joseph, 'n boorling van Kameroen. "Die gasheer sal dikwels 'n entjie saam met sy gas stap en aanhou gesels. Vroeër of later sal hy die besoeker groet en terugkeer huis toe. 'n Gas wat nie so behandel word nie, sal moontlik voel dat sy besoek nie waardeer is nie."
Boomkano's is 'n algemene gesig op die Sanagarivier. Seile word gemaak van watter materiaal ook al beskikbaar is
Wanneer 'n groepie vriende saam eet, sal hulle soms uit dieselfde bord eet—partykeer met hulle hande. In Kameroen is hierdie gebruik 'n kragtige simbool van eenheid. Trouens, soms word hierdie gebruik beoefen om mense wie se vriendskap om die een of ander rede gekwyn het, weer bymekaar te bring. In sekere sin is 'n gemeenskaplike maaltyd 'n manier om te sê: "Daar is nou vrede tussen ons."
Jehovah se Getuies, die uitgewers van hierdie tydskrif, is georganiseer in meer as 300 gemeentes in Kameroen en hou ongeveer 65 000 Bybelstudies in hierdie land
Die meeste volwasse Pigmeë is tussen 1,2 en 1,5 meter lank
Bevolking: Nagenoeg 20 miljoen
Klimaat: Warm en droog in die noorde, bedompig aan die kus
Uitvoerprodukte: Olie, kakao, koffie, katoen, hout, aluminium
Tale: Engels en Frans, asook sowat 270 ander Afrikatale en -dialekte
Teks Aflaai-opsies vir publikasies ONTWAAK! Hoe om bedagsame kinders groot te maak in 'n selfbehepte wêreld